**Christopher sender videohilsen fra Maldiverne**

*Den 19. oktober skyder Christopher sin efterårsturné i gang i Store VEGA. I den forbindelse har pop-stjerneskudet sendt en videohilsen fra stranden på Maldiverne.*

**Skriver nye sange**

”*Lige nu sidder jeg og forbereder tekster og detaljer og nye sange til de nye shows*,” fortæller Christopher.

Det unge pop-fænomen har også haft travlt henover sommeren, hvor han har været på landevejen med sange fra debutalbummet *Colours*, der udkom i marts. Herfra var singlen ”[Against the Odds](http://www.youtube.com/watch?v=nErMLUCwJEw)” det store radiohit.

**Charmerer sine fans fra solskinsøerne**

Nu tyder det så på, at man kan glæde sig til nye overraskelser, når Christopher starter sin efterårsturné i Store VEGA. Indtil da, er der sikkert mange fans, der vil glæde sig over denne lille, solbeskinnede hilsen fra kunstneren – i strandkostume. Videoen har allerede fået over 2000 likes på Christophers [facebook-side](http://www.facebook.com/ChristopherMusicDk).

Se videohilsnen [HER](http://www.youtube.com/watch?v=WcWuWOSjuO4&feature=youtu.be).

**Fakta om koncerten**
Christopher (DK)
Fredag den 19. oktober kl. 20.00
Store VEGA, Enghavevej 40, 1674 Kbh. V
80 kr. + gebyr (inkl. en gratis koncertøl)
Forsalg via VEGAs [hjemmeside](http://www.vega.dk), [BilletNET](http://www.billetnet.dk) og på posthuse
Læs mere på <http://vega.dk/arrangementer/christopher-8589.html>

*For yderligere oplysninger kontakt venligst*Lærke Palm
Kommunikationsmedarbejder, VEGA

lp@vega.dk - 3326 0958